કાળાં નાણાંનું સર્જન માત્ર બિનસત્તાવાર માર્ગે થાય એ જરૂરી નથી. આ કામ સત્તાવાર માર્ગે પણ થાય છે અને ક્યારેક તો ચાલાકીપૂવર્‍ક એ સત્તાવાર માર્ગ ઊભો કરવામાં આવે છે, જેથી કોઈને શંકા પણ ન થાય અને ઊંટનાં ઊંટ નીકળી જાય. કૉર્પોરેટ રીસ્ટ્રક્ચરિંગ-ટેકઓવરના કિસ્સા વગેરે જેવા માર્ગે પણ બ્લૅક મની આવતાં કે સર્જા‍તાં રહે છે. બાકી અન્ડર-ઇન્વૉઇસિંગ કે ઓવર-ઇન્વૉઇસિંગ જેવા માર્ગે પણ બ્લૅક મની કે મની ટ્રાન્સફર થયા કરે છે. અધધધ મોંઘા ભાવે ખરીદાતાં પેઇન્ટિંગ્સ કે આર્ટ પણ ઘણી વાર કાળાં નાણાં માટે કળાત્મક નિમિત્ત બની જાય છે, જેમાં ખરીદનારનો ઉદ્દેશ કંઈક જુદો જ હોય છે.